pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกกระทรวงยุติธรรม ย้ำกระทรวงยุติธรรมเป็นแค่หน่วยงานปลายน้ำ อำนาจให้ประกันตัวอยู่ที่ศาล ยันให้ความเป็นธรรมกับทุกฝ่าย ยึดมั่นในความถูกต้อง เร่งทำให้ประชาชนเข้าถึงความยุติธรรม
วันอังคารที่ 16 กุมภาพันธ์ 2564
โฆษกกระทรวงยุติธรรม ย้ํากระทรวงยุติธรรมเป็นแค่หน่วยงานปลายน้ํา อํานาจให้ประกันตัวอยู่ที่ศาล ยันให้ความเป็นธรรมกับทุกฝ่าย ยึดมั่นในความถูกต้อง เร่งทําให้ประชาชนเข้าถึงความยุติธรรม
โฆษกกระทรวงยุติธรรม ย้ํากระทรวงยุติธรรมเป็นแค่หน่วยงานปลายน้ํา อํานาจให้ประกันตัวอยู่ที่ศาล ยันให้ความเป็นธรรมกับทุกฝ่าย ยึดมั่นในความถูกต้อง เร่งทําให้ประชาชนเข้าถึงความยุติธรรม
ในวันอังคารที่ ๑๖ กุมภาพันธ์ ๒๕๖๔ เวลา ๑๑.๐๐ น. ณ อาคารกระทรวงยุติธรรมแห่งใหม่ กลุ่มแนวร่วมธรรมศาสตร์และการชุมนุม นําโดย น.ส.ปนัสยา สิทธิจิรวัฒนกุล หรือ รุ้ง เข้ายื่นหนังสือต่อกระทรวงยุติธรรม โดยมี นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม เป็นผู้รับหนังสือ โดยทางกลุ่มแนวร่วมธรรมศาสตร์ฯ ได้เรียกร้องให้ศาลอนุญาตให้ประกันตัว นายพริษฐ์ ชิวารักษ์ หรือเพนกวิน นายอานนท์ นําภา และผู้ต้องหาทางการเมืองทั้งหมด
นายวัลลภ กล่าวว่า กระทรวงยุติธรรมเป็นหน่วยงานที่ให้ความเป็นธรรมกับทุกฝ่าย แต่กรณีดังกล่าวเป็นเรื่องของอํานาจตุลาการในการใช้ดุลยพินิจในการให้ประกันตัวว่าจะได้หรือไม่ อีกทั้งศาลยุติธรรมได้แยกออกจากกระทรวงยุติธรรมไปตั้งแต่ พ.ศ. ๒๕๔๓ จึงไม่ได้อยู่ในการกํากับดูแลของกระทรวงยุติธรรม ดังนั้น การพิจารณาคดีต่างๆ รวมถึงการพิจารณาคดีอาญาย่อมอยู่ในอํานาจการพิจารณาพิพากษาของศาล กระทรวงยุติธรรมจะมีบทบาทดําเนินการบังคับตามคําพิพากษาของศาล โดยขั้นตอนการดําเนินคดีอาญา การออกหมายจับ เป็นกรณีที่ตํารวจจะต้องไปขออํานาจศาลดําเนินการทั้งสิ้น เมื่อผู้ถูกจับอยู่ในการควบคุมของตํารวจแล้ว ตํารวจจะนําตัวมาส่งศาลในเขตอํานาจ การสั่งให้ควบคุมตัวระหว่างดําเนินคดีอยู่ในอํานาจของศาลเช่นกัน โดยบุคคลเหล่านี้จะอยู่ในการควบคุมดูแลของเรือนจําหากไม่ได้รับการปล่อยตัว ทั้งนี้การจะได้รับการปล่อยตัวชั่วคราวบุคคลเหล่านี้หรือไม่ ย่อมเป็นอํานาจของศาลในการพิจารณามีคําสั่ง กระทรวงยุติธรรม ไม่มีอํานาจสั่งการใดๆ ในการสั่งปล่อยตัวชั่วคราวบุคคลเหล่านั้นได้ จนกว่าศาลจะมีคําสั่งอนุญาตให้ปล่อยตัวชั่วคราว
"กระทรวงยุติธรรมเป็นหน่วยงานปลายน้ํา ที่ผ่านมากระทรวงยุติธรรมเน้นทํางานเชิงรุกในการเข้าถึงประชาชน ให้ความรู้เกี่ยวกับกระบวนการทางกฎหมาย ให้บริการประชาชนเข้าถึงสิทธิต่างๆ ที่ควรได้รับ พัฒนากระบวนการต่างๆ จนดีขึ้นกว่าเดิม ยืนยันว่าเราจะเดินหน้าเคียงข้างประชาชน ตามที่นายสมศักดิ์ เทพสุทิน รัฐมนตรีว่าการกระทรวงยุติธรรม เน้นย้ํามาตลอด” โฆษกกระทรวงยุติธรรม กล่าว
รัฐบาลไทย-ข่าวทำเนียบรัฐบาล-พันธบัตรออมทรัพย์ “เราชนะ” 60,000 ล้านบาทหมดแล้ว !!!
วันอังคารที่ 16 กุมภาพันธ์ 2564
พันธบัตรออมทรัพย์ “เราชนะ” 60,000 ล้านบาทหมดแล้ว !!!
การจําหน่ายพันธบัตรออมทรัพย์พิเศษรุ่นเราชนะบนวอลเล็ต สบม. และ เราชนะ ผ่าน 4 ธนาคารตัวแทนจําหน่าย วงเงินรวม 60,000 ล้านบาท สามารถจําหน่ายได้ครบวงเงินแล้วทั้ง 2 รุ่นโดยข้อมูลจากการจําหน่ายครั้งล่าสุดชี้ให้เห็นว่าประชาชนให้ความสนใจลงทุนผ่านช่องทางออนไลoN
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยถึงความสําเร็จในการจําหน่ายพันธบัตรออมทรัพย์พิเศษรุ่น “เราชนะบนวอลเล็ต สบม.” และ “เราชนะ” ผ่าน 4 ธนาคารตัวแทนจําหน่าย วงเงินรวม 60,000 ล้านบาท ว่าสามารถจําหน่ายได้ครบวงเงินแล้วทั้ง 2 รุ่นโดยข้อมูลจากการจําหน่ายครั้งล่าสุดชี้ให้เห็นว่าประชาชนให้ความสนใจลงทุนผ่านช่องทางออนไลน์มากขึ้น และมีผู้ลงทุนจากทุกจังหวัดทั้ง 2 รุ่น
“เราชนะบนวอลเล็ต สบม.” สามารถจําหน่ายได้ครบ 5,000 ล้านบาท ภายใน 8 ชั่วโมง แสดงถึงการตอบรับที่ดียิ่งจากประชาชน มีผู้สนใจลงทุนถึงเกือบ 9,600 คน ในทุกจังหวัดทั่วประเทศ โดยมีผู้ลงทุนอายุตั้งแต่ 15 ปี จนถึงอายุ 93 ปี วงเงินซื้อเฉลี่ยต่อรายประมาณ 524,000 บาท ส่วนใหญ่เป็นวัยทํางานตอนต้นจนถึงวัยก่อนเกษียณ โดยสิ่งที่น่าสนใจ คือ ผู้ลงทุนวัยหลังเกษียณให้ความสนใจลงทุนผ่านวอลเล็ต สบม. เพิ่มขึ้นถึงเกือบ 1 ใน 4 ของจํานวนรายการทั้งหมด และจํานวนรายการผู้ลงทุนในต่างจังหวัดเพิ่มขึ้นกว่ารอบที่ผ่านมา ซึ่งแสดงให้เห็นถึงการรับรู้และมั่นใจในการทําธุรกรรมทางการเงินผ่านช่องทางออนไลน์ของรัฐบาล
สําหรับ “เราชนะ” ที่จําหน่ายผ่าน 4 ธนาคารตัวแทนจําหน่ายสามารถกระจายไปสู่ประชาชนเกือบ 24,000 คนจากทุกจังหวัดทั่วประเทศ โดยมีกลุ่มอายุ 50 - 79 ปี เป็นกลุ่มผู้ลงทุนสูงสุด นอกจากนี้ ส่วนใหญ่นิยมซื้อจากสาขาธนาคารด้วยวงเงินเฉลี่ย 2.13 ล้านบาท และส่วนใหญ่เป็นผู้ลงทุนในกรุงเทพฯ ทั้งนี้ ภายหลังการจําหน่ายให้กับประชาชนแล้วคงเหลือวงเงินประมาณ 4,000 ล้านบาท จําหน่ายให้นิติบุคคลที่ไม่แสวงหาผลกําไร ซึ่งสามารถจําหน่ายได้ครบวงเงินภายในครึ่งวันแรกของการจําหน่าย
สบน. ขอขอบคุณประชาชนที่ให้ความสําคัญกับการลงทุนพันธบัตรออมทรัพย์พิเศษทั้ง 2 รุ่น ผู้ลงทุนสามารถติดตามข่าวสารการจําหน่ายพันธบัตรออมทรัพย์ในรอบถัดไปได้ทางเว็บไซต์ www.pdmo.go.th และ Facebook ของสํานักงานบริหารหนี้สาธารณะ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-How to แจ้งเบาะแสเอาผิดคนโกง “เราชนะ”
วันอังคารที่ 16 กุมภาพันธ์ 2564
How to แจ้งเบาะแสเอาผิดคนโกง “เราชนะ”
...
อย่านะคะ อย่านะคะ... ทําผิดเงื่อนไขต้องรับโทษ
เป็นที่ทราบกันดีว่า
มาตรการเยียวยาโควิด-19 ผ่านโครงการ “เราชนะ”
ที่สนับสนุนวงเงินช่วยเหลือสูงสุด 7,000 บาท
โดยผู้รับสิทธิ์ไม่สามารถเบิกเป็นเงินสดได้
และต้องนําไปใช้จ่ายเพื่อซื้อสินค้าหรือชําระค่าบริการ
จากร้านค้าที่ร่วมโครงการ จนถึง 31 พ.ค. 64
.
ขณะเดียวกัน พบว่ามีคนบางกลุ่มที่พยายามจะหาวิธี
ทั้งสแกนออนไลน์ หรือตกลงกับร้านค้าขอแลกเป็นเงินสด
ซึ่งเป็นการใช้จ่ายวงเงินสิทธิ์ผิดวัตถุประสงค์ของโครงการ
.
เรื่องนี้ กระทรวงการคลังได้ประสานให้สํานักงานตํารวจแห่งชาติ
ติดตามตรวจสอบ และดําเนินการทางกฎหมายในประเด็นดังกล่าวแล้ว
.
หากตรวจสอบพบว่ามีการกระทําผิดเงื่อนไขจริง
จะระงับการใช้แอปพลิเคชันถุงเงินของร้านค้า
รวมถึงหยุดจ่ายเงินให้กับร้านค้าทันที
รวมถึงระงับแอปเป๋าตัง ของประชาชนผู้ได้รับสิทธิ์
และดําเนินการตามกฎหมายที่เกี่ยวข้องอย่างถึงที่สุด
.
จึงขอแจ้งเตือนประชาชนและร้านค้า
ให้ปฏิบัติตามหลักเกณฑ์เงื่อนไขของโครงการ
และไม่หลงเชื่อคําโฆษณาผ่านช่องทางต่าง ๆ
ที่ไม่มีการใช้จ่ายซื้อสินค้าหรือรับบริการจริงอย่างเด็ดขาด
เพราะอาจตกเป็นเหยื่อที่สนับสนุนให้เกิดการกระทําความผิด
ซึ่งจะมีโทษตามกฎหมายที่เกี่ยวข้องไปด้วย
.
กรณีพบเห็นพฤติกรรม
ที่ไม่เป็นไปตามเงื่อนไขของโครงการ
และการขึ้นราคาสินค้าหรือบริการเกินกว่าปกติ
.
สามารถแจ้งเบาะแส รวมถึงส่งหลักฐานการกระทําผิด
ทางไปรษณีย์มาได้ที่
สํานักงานเศรษฐกิจการคลัง กระทรวงการคลัง
ถนนพระราม 6 แขวงสามเสนใน เขตพญาไท กรุงเทพฯ 10400
หรือ e-mail wewin@fpo.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวง​ยุติธรรม​ เปิดการฝึกอบรมหลักสูตร การป้องกันอาชญากรรมกับการอำนวยความยุติธรรมในสังคม Crime Prevention รุ่นที่ ๔
วันอังคารที่ 16 กุมภาพันธ์ 2564
กระทรวง​ยุติธรรม​ เปิดการฝึกอบรมหลักสูตร การป้องกันอาชญากรรมกับการอํานวยความยุติธรรมในสังคม Crime Prevention รุ่นที่ ๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานพิธีเปิดการฝึกอบรมหลักสูตร การป้องกันอาชญากรรมกับการอํานวยความยุติธรรมในสังคม Crime Prevention รุ่นที่ ๔
ในวันอังคารที่​ ๑๖​ กุมภาพันธ์​ ๒๕๖๔​ เวลา​ ๐๘.๓๐​ น.​
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานพิธีเปิดการฝึกอบรมหลักสูตร การป้องกันอาชญากรรมกับการอํานวยความยุติธรรมในสังคม
Crime Prevention รุ่นที่ ๔
เพื่อเสริมสร้างองค์ความรู้ ทักษะและทัศนคติที่เกี่ยวข้องกับการป้องกันและแก้ไขปัญหาอาชญากรรม
ส่งเสริมการคิดวิเคราะห์ถึงสภาพปัญหาและเสนอแนวทางการแก้ไขปัญหาที่เป็นรูปธรรม
รวมถึงการสร้างภาคีเครือข่ายความร่วมมือบุคลากรในกระบวนการยุติธรรมด้านการป้องกัน
และแก้ไขปัญหาอาชญากรรม เพื่ออํานวยความยุติธรรมให้แก่ประชาชน
โดยกําหนดการฝึกอบรมระหว่างวันที่ ๑๖ กุมภาพันธ์ - ๒๑ เมษายน ๒๕๖๔
ณ วิทยาลัยกิจการยุติธรรม ชั้น ๕ สํานักงานกิจการยุติธรรม ถนนแจ้งวัฒนะ กรุงเทพฯ
โดยมี​ พันตํารวจ​โท​ พงษ์​ธร​ ธัญญสิริ​ ผู้อํานวยการ​สํานักงาน​กิจการ​ยุติธรรม​
พร้อมด้วย​ ผู้เข้าอบรมจากหน่วยงาน​ในกระบวน​การยุติ​ธ​รร​มและ​ผู้ที่เกี่ยวข้อง​ เข้าร่วม​ฯ​
โอกาสนี้​ ปลัดกระทรวง​ยุติธรรม​บรรยายพิเศษหัวข้อเรื่อง​ "ความสําคัญของการป้องกันอาชญากรรม
และความท้าทายในการรับมือกับอาชญากรรม" โดยให้แนวคิดการป้องกันอาชญากรรม
ว่าจะต้องให้ความสําคัญกับการหาสาเหตุของปัญหา และการป้องกัน ซึ่งจะต้องมีองค์ความรู้
มีการพัฒนาความคิดสามารถวิเคราะห์ถึงที่มาหรือสาเหตุของปัญหา เพื่อหาแนวทางป้องกัน
รวมทั้งพัฒนานวัตกรรมเพื่อให้ทันกับรูปแบบปัญหาหรืออาชญากรรมที่เกิดขึ้นต่อไป
รัฐบาลไทย-ข่าวทำเนียบรัฐบาล-ผชท.ทหาร​ สหราชอาณาจักร​ (อก.)​/กรุงเทพฯ เข้าเยี่ยมคำนับ​ รอง ปล.กห.​(๔) เพื่ออำลาเนื่องในโอกาสครบวาระการปฏิบัติหน้าที่​
วันอังคารที่ 16 กุมภาพันธ์ 2564
ผชท.ทหาร​ สหราชอาณาจักร​ (อก.)​/กรุงเทพฯ เข้าเยี่ยมคํานับ​ รอง ปล.กห.​(๔) เพื่ออําลาเนื่องในโอกาสครบวาระการปฏิบัติหน้าที่​
พล.อ.อ.ธรินทร์​ ปุณศรี​ รอง ปล.กห.​(๔) ได้ให้การต้อนรับ​การเข้าเยี่ยมคํานับของ พ.อ.​โรเจอร์​ เลวิส (Roger Lewis)​ ผชท.ทหาร​ สหราชอาณาจักร​ (อก.)​/กรุงเทพฯ​ เพื่ออําลาเนื่องในโอกาสครบวาระการปฏิบัติหน้าที่
รอง ปล.กห.​(๔) ขอบคุณสําหรับการ​ปฏิบัติ​หน้าที่​อย่างดีเยี่ยม​ตลอดระยะเวลา​ที่ดํารงตําแหน่ง​ ซึ่งมีส่วนช่วยสนับสนุนการประสานงาน​ให้​ กห.​ -​ กห.อก.​ ได้ขยายความร่วมมืออันดีระหว่างกันในทุกๆด้าน​ และมีความยินดีที่จะได้ประสานงานกับ​ พ.อ.​โทนี สเติร์น​ (Tony Stern)​ ในโอกาสเข้ารับตําแหน่ง​ ผชท.ทหาร​ สหราชอาณาจักร​ (อก.)​/กรุงเทพฯ​ คนใหม่​ เชื่อมั่นว่าจะสามารถปฏิบัติ​หน้าที่​และสานต่อความร่วมมืออันดีระหว่าง​สอง​ประเทศ​ให้​มี​ความแน่นแฟ้น​ยิ่งขึ้น​
รอง​ ปล.กห.​(๔) ยังกล่าวชื่นชมการ​ปฏิบัติ​หน้าที่​ของ​ ผชท.ทหาร​ สหราชอาณาจักร​ (อก.)​/กรุงเทพฯ​ (คนเก่า)​ โดยมีส่วนช่วยในการประสานและอํานวยความสะดวก​ในการแลกเปลี่ยนการเดินทางเยือนของผู้บังคับบัญชา​ชั้นสูง​ของ​ กห.​ และกองทัพของทั้งสองประเทศ​ นอกจากนี้​ ยังมีส่วนสําคัญในการผลักดัน​ให้มีการจัดทําบันทึกความเข้าใจ​ระหว่าง​ กห.​ กับ​ กห.สหราชอาณาจักร​บริเตนใหญ่​และไอร์แลนด์​เหนือ​ว่า​ด้วยความร่วมมือ​ด้านการป้องกันประเทศ​ ซึ่งจะเป็น​ประโยชน์​ต่อการ​ดําเนินความสัมพันธ์​ระหว่าง​ กห.​ ของ​ทั้งสอง​ประเทศ​ให้เกิดผล​อย่างเป็น​รูปธรรม​ต่อไป​
ทางด้าน​ ผชท.ทหาร​ สหราชอาณาจักร​ (อก.)​/กรุงเทพฯ​ ขอบคุณ​ กห.​ สําหรับการสนับสนุนและความช่วยเหลือตลอดระยะเวลาในการดํารงตําแหน่ง​ ขอให้เชื่อมั่นว่า​ผู้ที่จะมาดํารงตําแหน่ง​ ผชท.ทหาร​ สหราชอาณาจักร​ (อก.)​/กรุงเทพฯ​ คนต่อไปจะสามารถให้การ​สนับสนุน​และสานต่อความสัมพันธ์​อันดีระหว่าง​ กห.​ ของ​ทั้งสอง​ประเทศ​ได้เป็นอย่างดี​แน่นอน​ นอกจากนี้ยังขอบคุณ​ รอง​ ปล.กห.​(๔) ที่แสดงความห่วงใยต่อสถานการณ์​การแพร่ระบาด​ของเชื้อ​ COVID-19 ในประเทศอังกฤษ​ โดยมีความมั่นใจว่าในอนาคต​อัน​ใกล้​ทางรัฐบาล​อังกฤษ​จะสามารถควบคุม​สถานการณ์​การแพร่ระบาด​ของโรคดังกล่าวได้ดียิ่งขึ้น​ เพื่อทั้งสอง​ประเทศ​จะสามารถกลับมา​ดําเนินกิจกรรม​ความร่วมมือ​ทางทหาร​ในด้านต่างๆ​ได้อย่างเต็มที่
รัฐบาลไทย-ข่าวทำเนียบรัฐบาล-กรมบัญชีกลางเร่งประชาสัมพันธ์ ย้ำ! ให้ข้าราชการและลูกจ้างที่จะเกษียณฯ ปี 65 ยื่นขอรับบำเหน็จบำนาญล่วงหน้าด้วยตนเองทางอิเล็กทรอนิกส์
วันอังคารที่ 16 กุมภาพันธ์ 2564
กรมบัญชีกลางเร่งประชาสัมพันธ์ ย้ํา! ให้ข้าราชการและลูกจ้างที่จะเกษียณฯ ปี 65 ยื่นขอรับบําเหน็จบํานาญล่วงหน้าด้วยตนเองทางอิเล็กทรอนิกส์
ตามระเบียบกระทรวงการคลังว่าด้วยการขอรับและการจ่ายบําเหน็จบํานาญข้าราชการ พ.ศ. 2527 และที่แก้ไขเพิ่มเติมข้อ 6 วรรคสอง กําหนดให้กรณีข้าราชการพ้นจากราชการเพราะเกษียณอายุ ให้ยื่นคําขอรับบําเหน็จบํานาญล่วงหน้าได้ เป็นเวลา 8 เดือนก่อนวันครบเกษียณอายุ
นางนิโลบล แวววับศรี รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามระเบียบกระทรวงการคลังว่าด้วยการขอรับและการจ่ายบําเหน็จบํานาญข้าราชการ พ.ศ. 2527 และที่แก้ไขเพิ่มเติมข้อ 6 วรรคสอง กําหนดให้กรณีข้าราชการพ้นจากราชการเพราะเกษียณอายุ ให้ยื่นคําขอรับบําเหน็จบํานาญล่วงหน้าได้ เป็นเวลา 8 เดือนก่อนวันครบเกษียณอายุ กรมบัญชีกลางจึงขอประชาสัมพันธ์ให้ข้าราชการและลูกจ้างประจําที่จะพ้นจากราชการเพราะเกษียณอายุ ในปีงบประมาณ พ.ศ. 2565 (1 ตุลาคม 2564) ยื่นคําขอรับบําเหน็จบํานาญล่วงหน้าได้ก่อนวันครบเกษียณอายุ โดยสามารถยื่นขอรับบําเหน็จบํานาญต่อส่วนราชการเจ้าสังกัด (ส่วนราชการที่ปฏิบัติงานก่อนเกษียณอายุราชการ) หรือยื่นขอรับบําเหน็จบํานาญด้วยตนเองทางอิเล็กทรอนิกส์ (Pensions’ Electronic Filing) หรือ ระบบ e-filing แทนการยื่นขอรับบําเหน็จบํานาญทางเอกสาร ซึ่งการยื่นขอรับบําเหน็จบํานาญล่วงหน้านั้น จะทําให้ข้าราชการและลูกจ้างประจําผู้ที่จะเกษียณอายุราชการ ได้รับบําเหน็จบํานาญและสิทธิสวัสดิการค่ารักษาพยาบาลอย่างต่อเนื่อง อีกทั้ง ระบบ e-filing ยังสามารถเข้าถึงข้อมูลส่วนบุคคลเกี่ยวกับสิทธิในการได้รับเงินบําเหน็จบํานาญและเงินอื่นที่เกี่ยวข้องที่ทางราชการจ่ายให้ด้วยความชัดเจน ถูกต้อง รวดเร็ว และครบถ้วน นอกจากนี้ยังสามารถตรวจสอบข้อมูลประวัติการเบิกจ่ายเงินบํานาญรายเดือนและรายปี พิมพ์หนังสือรับรองภาษีหัก ณ ที่จ่าย ด้วยตนเองได้อีกด้วย
“เมื่อข้าราชการและลูกจ้างประจําที่พ้นจากราชการเพราะเกษียณอายุ ได้ยื่นคําขอรับบําเหน็จบํานาญล่วงหน้าเรียบร้อยแล้ว จะเริ่มได้รับบําเหน็จบํานาญหลังจากเกษียณ ณ สิ้นเดือนตุลาคมเป็นต้นไป โดยผู้มีสิทธิขอรับบําเหน็จบํานาญ สามารถเรียนรู้ขั้นตอนการยื่นขอรับบําเหน็จบํานาญด้วยตนเองผ่านระบบ e-filing ได้ที่เว็บไซต์กรมบัญชีกลาง (www.cgd.go.th) YouTube Channel (กรมบัญชีกลาง กระทรวงการคลัง) หรือ Facebook (กรมบัญชีกลาง The Comptroller General’s Department) หากมีข้อสงสัยประการใด สามารถติดต่อสอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล- "ยุติธรรม" ประชุมคณะทำงานดำเนินงานโครงการจิตอาสา ๙๐๔ กระทรวงยุติธรรม ครั้งที่ ๑/๒๕๖๔
วันอังคารที่ 16 กุมภาพันธ์ 2564
"ยุติธรรม" ประชุมคณะทํางานดําเนินงานโครงการจิตอาสา ๙๐๔ กระทรวงยุติธรรม ครั้งที่ ๑/๒๕๖๔
นายนิมิต ทัพวนานต์ หัวหน้าผู้ตรวจราชการกระทรวงยุติธรรม เป็นประธานการประชุมคณะทํางานดําเนินงานโครงการจิตอาสา ๙๐๔ กระทรวงยุติธรรม ครั้งที่ ๑/๒๕๖๔
ในวันอังคารที่ ๑๖ กุมภาพันธ์ ๒๕๖๔ เวลา ๑๐.๓๐ น. ณ ห้องประชุม ๘-๐๔ ชั้น ๘ อาคารกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม เป็นประธานการประชุมคณะทํางานดําเนินงานโครงการจิตอาสา ๙๐๔ กระทรวงยุติธรรม ครั้งที่ ๑/๒๕๖๔ โดยมีคณะทํางานฯ และผู้ที่เกี่ยวข้องเข้าร่วมฯ เพื่อรับทราบการรายงานผลการดําเนินงานตามแผนปฏิบัติการเพื่อขับเคลื่อนงานจิตอาสากระทรวงยุติธรรม ประจําปีงบประมาณ พ.ศ. ๒๕๖๔ และการส่งบุคคลเข้ารับการฝึกอบรมหลักสูตรจิตอาสา ๙๐๔ "หลักสูตรหลักประจํา" รุ่นที่ ๕/๖๓ "เป็นเบ้า เป็นแม่พิมพ์" รวมทั้งพิจารณาแนวทางการขับเคลื่อนงานจิตอาสากระทรวงยุติธรรม ในสถานการณ์ การแพร่ระบาดระลอกใหม่ของโรคไวรัสโคโรนา 2019 รวมทั้ง กิจกรรมจิตอาสา ณ ที่ทําการกระทรวงยุติธรรม นอกจากนี้ที่ประชุมได้พิจารณาการแต่งตั้งคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชน ระดับกระทรวง / กรม
รัฐบาลไทย-ข่าวทำเนียบรัฐบาล-“สุชาติ” ลงนามประกาศ การจัดที่พักสวัสดิการให้ลูกจ้าง ต้องถูกสุขลักษณะ ลดเสี่ยงโควิด-19 แพร่ระบาด
วันพุธที่ 17 กุมภาพันธ์ 2564
“สุชาติ” ลงนามประกาศ การจัดที่พักสวัสดิการให้ลูกจ้าง ต้องถูกสุขลักษณะ ลดเสี่ยงโควิด-19 แพร่ระบาด
“สุชาติ” รัฐมนตรีว่าการกระทรวงแรงงาน ลงนามในประกาศกระทรวงแรงงาน เรื่อง การจัดสวัสดิการสําหรับสถานประกอบกิจการที่จัดที่พักอาศัยให้กับลูกจ้าง ต้องถูกสุขลักษณะ มีประสิทธิภาพและเหมาะสม   หวังช่วยลดปัจจัยเสี่ยง และลดโอกาสการแพร่ระบาดใหม่ของโรค COVID-19
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า สวัสดิการแรงงานเป็นปัจจัยสําคัญประการหนึ่งที่ช่วยให้คุณภาพชีวิตของลูกจ้าง รวมถึงครอบครัวดีขึ้น ความเอื้ออาทรของนายจ้างโดยการจัดสวัสดิการแรงงานให้แก่ลูกจ้าง จึงเป็นสิ่งจูงใจให้ลูกจ้างมีขวัญและกําลังใจในการทํางานที่ดี กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี มีนโยบายให้กรมสวัสดิการและคุ้มครองแรงงาน มุ่งส่งเสริมให้นายจ้างจัดสวัสดิการที่เหมาะสมให้กับลูกจ้าง เพื่อช่วยเสริมสร้างสัมพันธภาพอันดีระหว่างนายจ้างและลูกจ้าง การจัดสวัสดิการเกี่ยวกับอาคารที่พักอาศัย ถือเป็นสวัสดิการนอกเหนือกฎหมายกําหนดที่นายจ้างจัดให้ลูกจ้าง หากอาคารที่พักอาศัยมีสภาพที่ไม่ถูกต้อง หรือไม่ถูกสุขลักษณะ และมีลูกจ้างพักอาศัยจํานวนมากเกินไป อาจก่อให้เกิดการแพร่ระบาดของโรคที่เป็นอันตรายร้ายแรงดังนั้น จึงได้ลงนามในประกาศกระทรวงแรงงาน เรื่อง การจัดสวัสดิการสําหรับสถานประกอบกิจการที่จัดที่พักอาศัยให้กับลูกจ้าง ในการป้องกันความเสี่ยงจากโรคติดเชื้อไวรัสโคโรนา 2019(โควิด-19)สําหรับนายจ้างที่จัดสวัสดิการที่พักอาศัยให้กับลูกจ้าง ตามข้อเสนอของคณะกรรมการสวัสดิการแรงงาน เพื่อให้การพักอาศัยของลูกจ้างเป็นไปโดยถูกสุขลักษณะ และเหมาะสมกับสถานการณ์ปัจจุบัน ลูกจ้างสามารถดําเนินชีวิตและทํางานได้อย่างปกติสุข
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ประกาศกระทรวงแรงงานฉบับดังกล่าว ออกโดยอาศัยอํานาจตามมาตรา 93 (1) แห่ง พ.ร.บ.คุ้มครองแรงงานพ.ศ.2541 ที่บัญญัติให้คณะกรรมการสวัสดิการแรงงานมีอํานาจหน้าที่เสนอความเห็นต่อรัฐมนตรีว่าการกระทรวงแรงงานเกี่ยวกับนโยบาย แนวทาง และมาตรการด้านสวัสดิการแรงงาน โดยมีสาระสําคัญของลักษณะห้องพักอาศัย อาทิ ขนาดห้องพักอาศัยควรมีขนาดพื้นที่รวมไม่น้อยกว่า 9 ตารางเมตร ความสูงไม่น้อยกว่า 2.4 เมตรพื้นที่พักอาศัยไม่น้อยกว่า 3 ตารางเมตรต่อ 1 คน มีการจัดระยะห่างของเตียงนอน หลีกเลี่ยงการนอนเตียงเดียวกันและบริเวณห้องพักในที่พักอาศัยต้องมีประตู หน้าต่าง หรือช่องระบายอากาศโดยวิธีธรรมชาติและจัดให้มีที่ล้างมือพร้อมสบู่และน้ํา หรือแอลกอฮอล์เจลสําหรับทําความสะอาดมือไว้บริการผู้พักอาศัยในบริเวณต่าง ๆ อย่างเพียงพอนอกจากนี้ลูกจ้างต้องให้ความร่วมมือและปฏิบัติตามมาตรการป้องกันการแพร่ระบาดของโรคติดเชื้อไวรัส โคโรนา 2019 โดยยึดหลักD-M-H-T-Tของกระทรวงสาธารณสุขด้วยทั้งนี้ สามารถสอบถามรายละเอียดเพิ่มเติมของประกาศฯได้ที่ กองสวัสดิการแรงงานกรมสวัสดิการและคุ้มครองแรงงาน โทรศัพท์ 0 2245 6774
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการฟื้นฟูยาเสพติด ครั้งที่ ๑/๒๕๖๔
วันอังคารที่ 16 กุมภาพันธ์ 2564
กระทรวงยุติธรรม ประชุมคณะกรรมการฟื้นฟูยาเสพติด ครั้งที่ ๑/๒๕๖๔
นายวิทยา สุริยะวงศ์ รองปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๔
ในวันอังคารที่ ๑๕ กุมภาพันธ์ ๒๕๖๔ เวลา ๑๓.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายวิทยา สุริยะวงศ์ รองปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๔ เพื่อพิจารณาในประเด็นต่างๆ ดังนี้ ๑.การแต่งตั้งอนุกรรมการผู้ทรงคุณวุฒิในคณะอนุกรรมการฟื้นฟูสมรรถภาพผู้ติดยาเสพติด แทนอนุกรรมการผู้ทรงคุณวุฒิที่ครบวาระ ๒.การแต่งตั้งอนุกรรมการในคณะอนุกรรมการฟื้นฟูสมรรถภาพผู้ติดยาเสพติด ตามพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ แทนอนุกรรมการบางรายที่ขอลาออก โดยมี นายวิตถวัลย์ สุนทรขจิต อธิบดีกรมคุมประพฤติ นางสาวนันทรัศมิ์ เทพดลไชย รองอธิบดีกรมคุมประพฤติ และผู้แทนจากหน่วยงานที่เกี่ยวข้องเข้าร่วมฯ
นอกจากนี้ ที่ประชุมได้รับทราบผลการดําเนินงานตามพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ รวมทั้งผลการดําเนินงานของคณะอนุกรรมการตามมาตรา ๑๑ โดยได้มีการติดตามงบประมาณของคณะอนุกรรมการด้านการบริหารจัดการงบประมาณของพหุภาคี มีผลการเบิกจ่ายคิดเป็นร้อยละ ๙๖.๘๗ และคณะอนุกรรมการด้านการพัฒนาและรับรองคุณภาพสถานที่เพื่อการฟื้นฟูสมรรถภาพผู้ติดยาเสพติด ซึ่งปีงบประมาณ ๒๕๖๔ ได้มีการเลื่อนกําหนดการตรวจประเมินออกไปเนื่องจากสถานการณ์ COVID-19
รัฐบาลไทย-ข่าวทำเนียบรัฐบาล-ธ.ก.ส. – กรุงศรี พร้อมเปิดบริการ ATM ข้ามธนาคาร ฟรี! ค่าธรรมเนียม
วันอังคารที่ 16 กุมภาพันธ์ 2564
ธ.ก.ส. – กรุงศรี พร้อมเปิดบริการ ATM ข้ามธนาคาร ฟรี! ค่าธรรมเนียม
ธ.ก.ส. และธนาคารกรุงศรีอยุธยา ร่วมเปิดตัวบริการ ATM ข้ามธนาคาร ไม่เสียค่าธรรมเนียม เพื่อเพิ่มความสะดวกให้กับลูกค้าผู้ถือบัตรเอทีเอ็ม ธ.ก.ส. และบัตรกรุงศรี เดบิต ทุกประเภท ในการใช้บริการ ATM ได้อย่างครอบคลุม ซึ่งสามารถทําธุรกรรมถอนเงินและสอบถามยอดเงิน
ธนาคารเพื่อการเกษตรและสหกรณ์การเกษตร (ธ.ก.ส.) จับมือ ธนาคารกรุงศรีอยุธยา จํากัด (มหาชน) (กรุงศรี) ร่วมเปิดตัวบริการ ATM ข้ามธนาคาร ไม่เสียค่าธรรมเนียม เพื่อเพิ่มความสะดวกให้กับลูกค้าผู้ถือบัตรเอทีเอ็ม ธ.ก.ส. และบัตรกรุงศรี เดบิต ทุกประเภท ในการใช้บริการ ATM ได้อย่างครอบคลุม ซึ่งสามารถทําธุรกรรมถอนเงินและสอบถามยอดเงินคงเหลือที่เครื่องเอทีเอ็มธ.ก.ส. และ กรุงศรี กว่า 8,800 เครื่อง ทั่วประเทศ โดย ฟรี! ค่าธรรมเนียมการทํารายการต่างธนาคาร ตั้งแต่วันที่ 15 กุมภาพันธ์ 2564 ถึง 14 กุมภาพันธ์ 2565 ทั้งนี้ ผู้ถือบัตรเอทีเอ็ม ธ.ก.ส. จะได้รับคืนค่าธรรมเนียมที่ถูกเรียกเก็บเข้าบัญชีในวันถัดไป และสําหรับผู้ถือบัตรกรุงศรี เดบิต จะได้รับยกเว้นค่าธรรมเนียมต่างธนาคารโดยทันทีในขณะที่ทํารายการ
ปัจจุบัน ธ.ก.ส. มีเครื่องเอทีเอ็มจํานวนกว่า 2,300 เครื่อง และกรุงศรีมีเครื่องเอทีเอ็มจํานวนกว่า 6,500 เครื่องทั่วประเทศ ซึ่งบริการดังกล่าวจะยกระดับประสบการณ์ความสะดวกสบายให้กับลูกค้าทั้งสองธนาคารมากยิ่งขึ้น
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจำปี ๒๕๖๓ ของกระทรวงวัฒนธรรม
วันอังคารที่ 9 กุมภาพันธ์ 2564
รมว.วธ.เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจําปี ๒๕๖๓ ของกระทรวงวัฒนธรรม
รมว.วธ.เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจําปี ๒๕๖๓ ของกระทรวงวัฒนธรรม
วันที่ ๙ กุมภาพันธ์ ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจําปี ๒๕๖๓ ของกระทรวงวัฒนธรรม โดยมีนางยุพา ทวีวัฒนะกิจบวร ปลัดกระทรวงวัฒนธรรม และผู้บริหารระดับสูง เข้ารับพระราชทาน ณ หอประชุมใหญ่ ศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-สธ. แนะผู้ประกอบการอาหารเข้มสุขาภิบาลอาหาร ลดความเสี่ยงติดโควิด 19
วันอังคารที่ 9 กุมภาพันธ์ 2564
สธ. แนะผู้ประกอบการอาหารเข้มสุขาภิบาลอาหาร ลดความเสี่ยงติดโควิด 19
กระทรวงสาธารณสุข แนะผู้ประกอบการ/ผู้จําหน่ายอาหาร ปฏิบัติตามแนวทางสุขาภิบาลอาหารส่วนประชาชนรับประทานอาหารปรุงสุก อุ่นอาหารที่ซื้อจากตลาดให้ร้อน ป้องกันตัวเองเข้มข้นต่อเนื่อง ลดความเสี่ยงติดเชื้อโควิด 19 ได้ วันนี้ มีผู้ป่วยกลับบ้านได้เกือบ 1,000 ราย
กระทรวงสาธารณสุข แนะผู้ประกอบการ/ผู้จําหน่ายอาหาร ปฏิบัติตามแนวทางสุขาภิบาลอาหารส่วนประชาชนรับประทานอาหารปรุงสุก อุ่นอาหารที่ซื้อจากตลาดให้ร้อน ป้องกันตัวเองเข้มข้นต่อเนื่อง ลดความเสี่ยงติดเชื้อโควิด 19 ได้ วันนี้ มีผู้ป่วยกลับบ้านได้เกือบ 1,000 ราย
วันนี้ (9 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด19 ว่า วันนี้ประเทศไทยมีผู้ติดเชื้อรายใหม่ 189 รายมาจากระบบเฝ้าระวังในโรงพยาบาล 123 ราย คัดกรองเชิงรุกในชุมชน 56 ราย และมาจากต่างประเทศ 10 ราย ยอดสะสมผู้ติดเชื้อ 23,746 ราย หายป่วยกลับบ้านได้แล้ว 956 ราย เหลือผู้ติดเชื้อที่รักษาอยู่ในโรงพยาบาลและโรงพยาบาลสนามเพียง 5,301 ราย
นายแพทย์เฉวตสรรกล่าวต่อว่า ภาพรวมสถานการณ์โรคโควิด 19 ในประเทศไทยขณะนี้มีแนวโน้มที่ดีขึ้น หลายจังหวัดสามารถควบคุมการระบาดได้ สําหรับ จ.สมุทรสาคร และกรุงเทพมหานครการระบาดเริ่มชะลอตัว โดยกรุงเทพมหานคร ผู้ติดเชื้อส่วนใหญ่พบจากความเชื่อมโยงกลุ่มงานเลี้ยง ยังคงเน้นการค้นหาผู้ป่วยเชิงรุกในกลุ่มที่มีความเสี่ยง และยังเข้มมาตรการชุมชนต่อเนื่อง โดยเฉพาะในโรงงาน ชุมชนโดยรอบ ส่วน อ.แม่สอด จ.ตาก พบผู้ติดเชื้อสัญชาติเมียนมาในชุมชนเป็นกลุ่มก้อนจากการติดเชื้อในครอบครัว
สําหรับประชาชนที่มีความกังวลใจในประเด็นที่พบการติดเชื้อโควิด 19 ในกลุ่มผู้ประกอบการอาหาร/ขายอาหาร แนะนําว่าให้ปฏิบัติตามแนวทางสุขาภิบาลอาหารเป็นหลัก รวมทั้งการประกอบอาหารเองที่บ้าน เช่น การจัดเตรียมอาหาร ต้องหมั่นล้างมือ อุปกรณ์ เช่น เขียง มีด แยกใช้ระหว่างเนื้อสัตว์สุก เนื้อสัตว์ดิบ ผัก และผลไม้ สําหรับอาหารที่จะนําไปรับประทานต้องปรุงสุก อุ่นให้ร้อนก่อน และการไปจับจ่ายซื้อของที่ตลาดสด ควรป้องกันตนเองอย่างเข้มข้น
“การป้องกันโรคโควิด 19 ที่ดีเริ่มได้ที่ตัวเรา ด้วยการสวมหน้ากาก เว้นระยะห่าง หมั่นล้างมือ พกเจลแอลกอฮอล์ สแกนไทยชนะ และใช้แอปพลิเคชันหมอชนะทุกครั้ง หากปฏิบัติได้อย่างต่อเนื่องความเสี่ยงในการแพร่และรับเชื้อในชุมชนก็จะลดลง”นายแพทย์เฉวตสรรกล่าว
****************************** 9 กุมภาพันธ์ 2564
รัฐบาลไทย-ข่าวทำเนียบรัฐบาล-สธ. ยึดหลักวัคซีนโควิด 19 ต้องปลอดภัย มีประสิทธิผล
วันอังคารที่ 9 กุมภาพันธ์ 2564
สธ. ยึดหลักวัคซีนโควิด 19 ต้องปลอดภัย มีประสิทธิผล
กระทรวงสาธารณสุข เผยประเทศไทยควบคุมโรคโควิด 19 ได้ดี แม้ยังไม่ใช้วัคซีน ยืนยันการนํามาใช้ยึดเรื่องความปลอดภัย และมีประสิทธิผล จากการฉีดทั่วโลกกว่า 100 ล้านโดส ยังมีความปลอดภัยสูงทุกชนิด และเริ่มเห็นแนวโน้มการติดเชื้อลดลง ย้ําฉีดแล้วยังต้องป้องกันตนเอง
วันนี้ (9 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์วิวัฒน์ โรจนพิทยากร ผู้ทรงคุณวุฒิ กรรมการโรคติดต่อแห่งชาติ แถลงข่าววัคซีนโควิด 19 ในประเทศไทย ว่า ในช่วง 1 เดือนที่ผ่านมา ทั่วโลกมีการฉีดวัคซีนโควิด 19 แล้วมากกว่า 100 ล้านโดส และเริ่มเห็นว่าอัตราการติดเชื้อและความรุนแรงของโรคมีแนวโน้มลดลง ซึ่งจะต้องติดตามว่ามีความเกี่ยวข้องกับวัคซีนหรือไม่ เนื่องจากประเทศที่มีการใช้วัคซีนมีแนวโน้มการระบาดของโรคลดลงจริง ขณะที่ประเทศไทยแม้ยังไม่มีการฉีดวัคซีนก็สามารถควบคุมสถานการณ์ได้เช่นกัน จากที่เคยพบผู้ติดเชื้อวันละ 700-800 ราย ลดลงเหลือประมาณ 100 กว่าราย ซึ่งมาจากความร่วมมือของภาครัฐและประชาชนที่ช่วยกันควบคุมโรค
นายแพทย์วิวัฒน์กล่าวว่า สําหรับเรื่องความปลอดภัยวัคซีน แม้วัคซีนโควิด19 ผลิตออกมาได้เร็วที่สุดในประวัติศาสตร์ ใช้เวลาไม่ถึง 1 ปี แต่การนํามาใช้ยืนยันว่าต้องมีความปลอดภัยและมีประสิทธิผล และมีการติดตามผลในระยะยาวเพื่อให้เกิดความมั่นใจยิ่งขึ้น จากการฉีดวัคซีนทั่วโลกในขณะนี้พบว่าวัคซีนทุกตัวมีความปลอดภัยที่สูงมาก ยังไม่มีประเทศไหนที่ต้องหยุดฉีดเพราะอันตราย อาจมีบางคนที่เกิดอาการแพ้ได้ หลังการฉีดจึงต้องสังเกตอาการในสถานพยาบาล 30 นาที ส่วนวัคซีนโควิด19 ที่จะใช้ในประเทศไทยยึดเรื่องความปลอดภัยเป็นสําคัญหากไม่ปลอดภัยจะไม่นํามาฉีดให้คนไทยแน่นอน ขอให้มีความมั่นใจการใช้วัคซีนต้องมีประโยชน์และได้ผลส่วนวัคซีนชนิดไหนดีที่สุดไม่สามารถระบุได้ เนื่องจากข้อมูลของวัคซีนในแต่ละพื้นที่มีความแตกต่างกันเรื่องสายพันธุ์ดังนั้น จึงต้องเลือกวัคซีนที่มีความเหมาะสมกับประเทศของตน
“หลายคนถามว่าวัคซีนเป็นคําตอบสุดท้ายหรือไม่ ขอชี้แจงว่า หลายประเทศที่แนวโน้มการติดเชื้อลดลงจากผลการฉีดวัคซีน ส่วนประเทศไทยการติดเชื้อลดลงมาจากโซเชียลวัคซีน ซึ่งได้ผลดีกว่าและเสียเงินน้อย คือ การสวมหน้ากาก ล้างมือ และเว้นระยะห่าง และแม้ว่าจะได้รับการฉีดวัคซีนแล้ว เชื้อยังมีโอกาสเข้าสู่ร่างกายและติดเชื้อได้โดยเชื้อจะถูกทําลายจนเหลือน้อย ทําให้ไม่เกิดโรค หรือเกิดโรคแต่อาการไม่รุนแรง และมีโอกาสแพร่เชื้อได้น้อยลง ดังนั้น เมื่อฉีดวัคซีนและมีใบรับรองการฉีดแล้ว ยังคงต้องประพฤติตัวเสมือนว่าตัวเองติดเชื้อและแพร่เชื้อได้จึงต้องป้องกันตนเองต่อไป จนกว่าจะมีข้อมูลชัดเจนว่าสามารถกลับเข้าสู่ชีวิตตามปกติได้” นายแพทย์วิวัฒน์กล่าว
ทั้งนี้ วัตถุประสงค์หลักของการฉีดวัคซีน คือ1.ป้องกันตนเองไม่ให้เจ็บป่วย ลดความรุนแรงของโรคโดยเฉพาะกลุ่มเสี่ยงสูงที่กระทรวงสาธารณสุขกําหนด เช่น บุคลากรทางการแพทย์ ผู้สูงอายุ/ ผู้ป่วยโรคเรื้อรังที่ติดเชื้อแล้วจะมีอาการรุนแรง2.ป้องกันการแพร่โรคดังนั้น หลายประเทศที่ควบคุมสถานการณ์ไม่อยู่จึงจําเป็นต้องเร่งนําวัคซีนเข้ามาช่วย และ3.ฟื้นระบบเศรษฐกิจและสังคมเมื่อควบคุมโรคได้แล้ว
*************************** 9 กุมภาพันธ์ 2564
รัฐบาลไทย-ข่าวทำเนียบรัฐบาล-สธ. เผยไทยเป็นอันดับ 4 ของโลกควบคุมโควิด 19 ได้ดี
วันอังคารที่ 9 กุมภาพันธ์ 2564
สธ. เผยไทยเป็นอันดับ 4 ของโลกควบคุมโควิด 19 ได้ดี
กระทรวงสาธารณสุข เผยสถาบันโลวี ออสเตรเลีย จัดให้ไทยเป็นอันดับ 4 ของโลก ด้วยคะแนน 84.2  ควบคุมการระบาดของโรคโควิด 19 ได้ดี จากทั้งหมด 98 ประเทศ ประเมินประสิทธิภาพ 6 ตัวชี้วัด
กระทรวงสาธารณสุข เผยสถาบันโลวีออสเตรเลีย จัดให้ไทยเป็นอันดับ 4 ของโลก ด้วยคะแนน 84.2 ควบคุมการระบาดของโรคโควิด 19 ได้ดี จากทั้งหมด 98 ประเทศ ประเมินประสิทธิภาพ 6 ตัวชี้วัด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ประเทศไทย ได้จัดระบบบริหารจัดการเฝ้าระวังป้องกันควบคุมโรคโควิด 19 ตั้งแต่เริ่มพบการระบาด ทําให้ควบคุมโรคได้อย่างรวดเร็ว รวมถึงการระบาดระลอกใหม่ สามารถจํากัดวงการแพร่ระบาดให้อยู่ในระดับพื้นที่ ภาพรวมควบคุมสถานการณ์ได้ดี โดยสถาบันโลวี(Lowy Institute) ของออสเตรเลียได้จัดอันดับให้ไทยเป็นอันดับ 4 ที่รับมือการแพร่ระบาดของโรคโควิด 19 ได้ดีที่สุดในโลก จากทั้งหมด 98 ประเทศ โดยอันดับ 1 คือ นิวซีแลนด์ 94.4 คะแนนจากคะแนนเต็ม 100 รองลงมาคือ เวียดนาม 90.8 คะแนน ไต้หวัน 86.4 คะแนน ไทย 84.2 คะแนน และไซปรัส 83.3 คะแนนการประเมินครั้งนี้ ใช้ระยะเวลาการประเมิน 36 สัปดาห์ ตัดข้อมูล ณ วันที่ 9 มกราคม 2564 โดยประเมิน 6 ตัวชี้วัด คือ จํานวนผู้ติดเชื้อ จํานวนผู้เสียชีวิต จํานวนผู้ติดเชื้อต่อประชากร 1 ล้านคน จํานวนผู้เสียชีวิตต่อประชากร 1 ล้านคน จํานวนผู้ติดเชื้อต่อสัดส่วนการตรวจหาเชื้อ และการตรวจหาเชื้อต่อประชากร 1,000 คน
“ผลการจัดอันดับครั้งนี้ เป็นความภาคภูมิใจของคนไทย และยืนยันความสําเร็จของการควบคุมโรคโควิด 19 ที่ทุกภาคส่วน ทั้งรัฐ เอกชน และประชาชน ให้ความร่วมมือปฏิบัติตามนโยบายและมาตรการต่าง ๆ ของรัฐบาลและกระทรวงสาธารณสุข การอยู่บ้าน ลดการเดินทาง เฝ้าระวัง เข้มงวดตามแนวชายแดน ป้องกันตนเองอย่างเคร่งครัด ใช้แอปพลิเคชันไทย, หมอชนะ” นายอนุทินกล่าว
ทั้งนี้ ที่ผ่านมา ประเทศไทยติดอันดับโลกด้านสาธารณสุข อาทิอันดับ 1 ประเทศที่ฟื้นตัวและรับมือกับการระบาดของโรคโควิด-19 ได้ดีที่สุดจากข้อมูลดัชนีโควิด-19 ระดับโลก (GCI)จาก 184 ประเทศทั่วโลก ตามดัชนี Global COVID-19 Index (GCI) ของกระทรวงวิทยาศาสตร์ เทคโนโลยีและนวัตกรรม ประเทศมาเลเซียณ วันที่ 29 ก.ค. 63โดยมีคะแนนดีที่สุด ในสองมิติ คือ ด้านการฟื้นตัวจากสถานการณ์ของโรคโควิด-19 ที่บรรเทาการระบาดของไวรัสได้ก้าวหน้าที่สุดในโลก และด้านความรุนแรงของสถานการณ์โรคโควิด-19 เป็นประเทศที่รับมือกับวิกฤตได้ดี โดยมีอัตราการติดเชื้อต่ํา และมีผู้เสียชีวิตน้อยเมื่อเทียบกับจํานวนประชากร สะท้อนให้เห็นว่าประเทศไทยมีระบบเฝ้าระวังและการควบคุมโรคที่เข้มแข็งและเป็นที่ยอมรับในระดับสากล
ในปี 2562 ไทยติดอันดับ 6 จาก 195 ประเทศที่มีความมั่นคง ด้านสุขภาพเป็นประเทศที่มีความพร้อมในการเตรียมตัวรับมือโรคระบาดดีที่สุดในโลก จากการจัดอันดับโดยมหาวิทยาลัยจอห์น ฮอบกิ้นส์ สหรัฐอเมริกา (John Hopkins Center for Health Security) ที่ใช้ดัชนีวัดความมั่นคงด้านสุขภาพ(Global Health Security Index)พิจารณาจากความเข้มแข็งระบบสาธารณสุข ความสามารถในการป้องกันโรค มาตรการที่จะใช้รับมือกรณีมีสถานการณ์โรคระบาดร้ายแรงในปี 2564 แม้ว่าไทยจะเผชิญกับการระบาดระลอกใหม่ แต่สามารถบริหารจัดการได้ดี ทําให้ไทยติดอันดับ 1 ในเอเชีย และอันดับ 8 ของโลกที่มีระบบสาธารณสุขที่ดีที่สุดจากการสํารวจของ Numbeo ซึ่งเป็นเว็บไซต์ที่มีฐานข้อมูลค่าครองชีพและระบบสาธารณสุขใหญ่ที่สุดในโลก
********************************* 9 กุมภาพันธ์ 2564
รัฐบาลไทย-ข่าวทำเนียบรัฐบาล-พม. ร่วมประชุมเจ้าหน้าที่อาวุโสสำหรับคณะมนตรีประชาคมสังคมและวัฒนธรรมอาเซียนอย่างไม่เป็นทางการ (SOCA Retreat) ผ่านระบบทางไกล (Video Conference)
วันอังคารที่ 9 กุมภาพันธ์ 2564
พม. ร่วมประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียนอย่างไม่เป็นทางการ (SOCA Retreat) ผ่านระบบทางไกล (Video Conference)
พม. ร่วมประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียนอย่างไม่เป็นทางการ (SOCA Retreat) ผ่านระบบทางไกล (Video Conference)
เมื่อวันที่ 8 ก.พ. 64 เวลา 09.00 น. นางจตุพร โรจนพานิช ผู้ช่วยปลัดกระทรวงการพัฒนาสังคมและความมั่นคงของมนุษย์ ได้รับมอบหมายจาก นางพัชรี อารยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)ให้ปฏิบัติหน้าที่หัวหน้าเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียนของประเทศไทย (SOCA Leader of Thailand) พร้อมด้วยนายอรรคพงษ์ ศรีสุบัติ รักษาการในตําแหน่งผู้เชี่ยวชาญเฉพาะด้านการพัฒนาสังคม กรมพัฒนาสังคมและสวัสดิการ นางสาววิมลรัตน์ รัชชุกูล ผู้อํานวยการกองการต่างประเทศ และผู้แทนหน่วยงานที่เกี่ยวข้องสังกัดกระทรวง พม. เข้าร่วมการประชุมเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียนอย่างไม่เป็นทางการ (Senior Officials Committee for the ASEAN Socio-Cultural Community (SOCA) Retreat) ผ่านระบบการประชุมทางไกล (Video Conference) ณ ห้องประชุม ชั้น 2 กระทรวง พม. สะพานขาว ถนนกรุงเกษม กรุงเทพฯ
นางจตุพร กล่าวว่า การประชุมครั้งนี้ ประเทศบรูไนดารุสซาลามเป็นเจ้าภาพจัดการประชุม ซึ่งเป็นการจัดประชุมครั้งแรกของประชาคมสังคมและวัฒนธรรมอาเซียน ภายใต้การเป็นประธานอาเซียนของบรูไนดารุสซาลาม ในปี 2564 โดยมีวัตถุประสงค์สําคัญเพื่อนําเสนอเกี่ยวกับแผนงานสําคัญและเอกสารผลลัพธ์สําคัญของประชาคมสังคมและวัฒนธรรมอาเซียน พร้อมทั้งแจ้งกําหนดการจัดประชุมประชาคมสังคมและวัฒนธรรมอาเซียน ในปี 2564 ทั้งนี้ มีผู้เข้าร่วมประชุม ประกอบด้วย คณะหัวหน้าเจ้าหน้าที่อาวุโสสําหรับคณะมนตรีประชาคมสังคมและวัฒนธรรมอาเซียน รองเลขาธิการอาเซียนสําหรับประชาคมสังคมและวัฒนธรรมอาเซียน คณะผู้แทนจากประเทศสมาชิกอาเซียน และผู้แทนจากสํานักเลขาธิการอาเซียน
นางจตุพร กล่าวเพิ่มเติมว่า ในโอกาสนี้ ตนได้กล่าวถ้อยแถลงต่อที่ประชุมในนาม SOCA Leader ประเทศไทย เกี่ยวกับการขอบรรจุเอกสารผลลัพธ์สําคัญ จํานวน 2 ฉบับ ซึ่งประเทศไทย โดยกระทรวง พม. เป็นผู้ริเริ่ม ประกอบด้วย 1) แผนปฏิบัติการระดับภูมิภาคเพื่อขับเคลื่อนปฏิญญาอาเซียนว่าด้วยสิทธิเด็กในบริบทของการโยกย้ายถิ่นฐาน (Regional Plan of Action on Implementing the ASEAN Declaration on the Rights of Children in the Context of Migration) และ 2) แผนปฏิบัติการระดับภูมิภาคว่าด้วยการคุ้มครองเด็กจากการแสวงหาผลประโยชน์ในสื่อออนไลน์ในอาเซียน (Regional Plan of Action for the Protection of Children from All Forms of Online Exploitation and Abuse in ASEAN (2021-2025)) เพื่อเสนอต่อการประชุมสุดยอดอาเซียน ในปี 2564
รัฐบาลไทย-นายกรัฐมนตรีย้ำรัฐบาลพรรคร่วมเข้มแข็ง ยึดหลักการร่วมกันทำงานเพื่อประชาชนทุกกลุ่มทุกพื้นที่ “ไม่ทิ้งใครไว้ข้างหลัง”
วันอังคารที่ 9 กุมภาพันธ์ 2564
นายกรัฐมนตรีย้ํารัฐบาลพรรคร่วมเข้มแข็ง ยึดหลักการร่วมกันทํางานเพื่อประชาชนทุกกลุ่มทุกพื้นที่ “ไม่ทิ้งใครไว้ข้างหลัง”
นายกรัฐมนตรีย้ํารัฐบาลพรรคร่วมเข้มแข็ง ยึดหลักการร่วมกันทํางานเพื่อประชาชนทุกกลุ่มทุกพื้นที่ “ไม่ทิ้งใครไว้ข้างหลัง”
วันนี้ (9 ก.พ. 64) เวลา 13.30 ณ โถงตึกบัญชาการ 1 ทําเนียบรัฐบาล หลังการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันพรรคร่วมรัฐบาลมีความสามัคคีกัน ยึดหลักการร่วมกันทํางานเพื่อประชาชน ดํารงไว้ซึ่งสถาบัน ชาติ ศาสนา พระมหากษัตริย์ ทั้งนี้ นายกรัฐมนตรียังกล่าวถึงสถานการณ์เพื่อนบ้านว่า ไทยยึดตามหลักการของ ASEAN พร้อมเตือนให้ระวังกลุ่มที่อาจเข้ายุยง/ปลุกปั่นการชุมนุม
นายกรัฐมนตรีกล่าวว่าประเทศไทยมีการเปลี่ยนแปลงด้านเศรษฐกิจมาตั้งแต่ปี พ.ศ. 2520 จากพึ่งพิงรายได้ภาคการเกษตรเพียงอย่างเดียว ในปี พ.ศ. 2530 ได้พัฒนาปรับปรุงการลงทุนภาคอุตสาหกรรมมากยิ่งขึ้น ทําให้ไทยมีสินค้าส่งออกทั้งเกษตรกรรมและอุตสาหกรรม และวันนี้ รัฐบาลส่งเสริมเศรษฐกิจ BCG Model ควบคู่ไปกับเทคโนโลยีดิจิทัล นํางานวิจัยมาผลิตให้เกิดสินค้า ผลิตภัณฑ์ด้วย นอกจากนี้ โครงการต่าง ๆ ที่ผ่านความเห็นชอบของคณะกรรมการกลั่นกรองการใช้จ่ายเงินกู้ หรือสํานักงบประมาณ การใช้จ่ายงบกลาง งบประมาณรายจ่ายประจําปี นั้น อยู่ระหว่างการพิจารณาตามลําดับความเร่งด่วนของการใช้จ่ายงบประมาณประจําปี พ.ศ. 2564 พร้อมทั้งมอบหมายให้หน่วยงานที่เกี่ยวข้องพิจารณาขอเรียกร้องของกลุ่มชาวประมงที่ขอระยะเวลาในการทําประมงเพิ่มเติม ซึ่งทุกอย่างจะต้องเป็นไปตามกฎเกณฑ์ของ IUU ด้วย
นายกรัฐมนตรียืนยันว่ารัฐบาลมุ่งหวังที่จะดูแลประชาชนให้ครบทุกภาคส่วน ในทุกพื้นที่ โดย “ไม่ทิ้งใครไว้ข้างหลัง” เพื่อที่จะร่วมมือกันให้ประเทศไทยมีความเข้มแข็ง ส่งเสริมเศรษฐกิจฐานราก สร้างรายได้ให้ทุกกลุ่ม เนื่องจากโลกมีความเปลี่ยนแปลง ค่าใช้จ่ายสูงขึ้น จึงอยากให้ทุกคนสร้างภูมิคุ้มกันที่ดีให้แก่ตนเองตามปรัชญาเศรษฐกิจพอเพียง มีเหตุมีผล รู้จักพอประมาณ และมีความรู้คู่คุณธรรม ในตอนท้าย นายกรัฐมนตรียังกล่าวอวยพรขอให้ประชาชนมีความสุข สุขภาพแข็งแรง ในช่วงเทศกาลตรุษจีน ทั้งคนไทยเชื้อสายจีนและประชาชนชาวจีนด้วย
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันไทยได้รับวัคซีนโควิด-19 ตามที่กำหนด พร้อมดำเนินการฉีดวัคซีนตามลำดับกลุ่มเสี่ยง
วันอังคารที่ 9 กุมภาพันธ์ 2564
นายกรัฐมนตรียืนยันไทยได้รับวัคซีนโควิด-19 ตามที่กําหนด พร้อมดําเนินการฉีดวัคซีนตามลําดับกลุ่มเสี่ยง
นายกรัฐมนตรียืนยันไทยได้รับวัคซีนโควิด-19 ตามที่กําหนด พร้อมดําเนินการฉีดวัคซีนตามลําดับกลุ่มเสี่ยง
วันนี้ (9 ก.พ. 64) เวลา 13.30 ณ โถงตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงความคืบหน้าแผนการฉีดวัคซีนโควิด-19 โดยในปลายเดือนนี้จะได้รับวัคซีนโควิด-19 จํานวน 2 แสนโดส เดือนมีนาคม 8 แสนโดส และเดือนเมษายน 1 ล้านโดสตามที่กําหนด นายกรัฐมนตรียังกําชับสํานักงานคณะกรรมการอาหารและยาให้ดําเนินการอย่างรอบคอบ พร้อมมีแผนในการฉีดวัคซีนตามกลุ่มผู้ปฏิบัติงาน กลุ่มพื้นที่เสี่ยง หรือกลุ่มกิจกรรมที่มีความเสี่ยง
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีสั่งเข้มคุณธรรมและความโปร่งใสภาครัฐ เน้นชูผลงานเชิงรุกในการป้องกันปราบปรามการทุจริต
วันอังคารที่ 9 กุมภาพันธ์ 2564
นายกรัฐมนตรีสั่งเข้มคุณธรรมและความโปร่งใสภาครัฐ เน้นชูผลงานเชิงรุกในการป้องกันปราบปรามการทุจริต
นายกรัฐมนตรีสั่งเข้มคุณธรรมและความโปร่งใสภาครัฐ เน้นชูผลงานเชิงรุกในการป้องกันปราบปรามการทุจริต
วันนี้ (9 ก.พ. 64) เวลา 13.30 ณ โถงตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงดัชนีการรับรู้การทุจริตของประเทศไทย (CPI) ว่า ได้มอบหมายให้มีการประชุมร่วมกันระหว่างส่วนราชการและภาคประชาชน ซึ่งได้ข้อสรุปให้มีการกําหนดมาตรการให้เจ้าหน้าที่ของรัฐแต่ละหน่วยงานปฏิบัติตาม พรบ. การอํานวยความสะดวกในการพิจารณาอนุญาตของทางราชการ พ.ศ. 2558 โดยมี สํานักงานคณะกรรมการพัฒนาระบบราชการเป็นหน่วยงานดูแล และให้มีการปรับปรุงการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ซึ่งเป็นการประเมินที่ใช้อยู่ในปัจจุบัน เพื่อให้สะท้อนคะแนนของ CPI มากยิ่งขึ้น โดยมอบให้สํานักงานคณะกรรมการพัฒนาระบบราชการและสํานักงานคณะกรรมการป้องกันและปราบปรามการทุจริตแห่งชาติเป็นหน่วยงานหลักในการดูแล
ขณะเดียวกัน นายกรัฐมนตรีย้ําให้หน่วยของภาครัฐที่เกี่ยวข้องเร่งประชาสัมพันธ์เชิงรุกถึงผลงานในการป้องกันและปราบปรามการทุจริตคอร์รัปชัน โดยเฉพาะคดีที่อยู่ในความสนใจของประชาชน เช่น คดีนายวรยุทธ อยู่วิทยา หรือ บอส ที่มีความก้าวหน้าตามลําดับโดยมีการฟ้องร้องคดีใหม่อีกครั้งและประสานงานกับต่างประเทศเพื่อออกหมายแดง ซึ่งสามารถติดตามข้อมูลได้จากหน่วยงานที่เกี่ยวข้องต่อไป ทั้งนี้ นายกรัฐมนตรีกล่าวว่าจํานวนคดีทุจริตที่มีมากขึ้นแต่อยู่ในระหว่างการพิจารณาของศาลและหน่วยงานที่เกี่ยวข้อง ซึ่งตามกระบวนการยุติธรรมจะต้องมีหลักฐานในการดําเนินคดี
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พาณิชย์ สั่ง พาณิชย์ทุกจังหวัด ตรวจราคาสินค้า ห้ามฉวยโอกาสขึ้นราคาช่วงตรุษจีน
วันอังคารที่ 9 กุมภาพันธ์ 2564
รมว.พาณิชย์ สั่ง พาณิชย์ทุกจังหวัด ตรวจราคาสินค้า ห้ามฉวยโอกาสขึ้นราคาช่วงตรุษจีน
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ สั่งการผู้บริหารระดับสูงกระทรวงพาณิชย์ให้พาณิชย์จังหวัดทุกจังหวัด ออกตรวจตลาดทุกพื้นที่ในความรับผิดชอบ
โดยกําชับห้ามฉวยโอกาสขึ้นราคาโดยเด็ดขาดโดยเฉพาะช่วงตรุษจีน ที่คนไทยเชื้อสายจีนจําเป็นต้องจับจ่ายใช้สอยเพื่อทําบุญในช่วงวันขึ้นปีใหม่ของจีน หากพบการกระทําความผิดกฎหมายให้ดําเนินการตามกฏหมายอย่างเต็มที่
อย่างไรก็ตาม ก่อนหน้านี้รองนายกรัฐมนตรีและรัฐมนตรีว่าการกระทรวงพาณิชย์ จัดพาณิชย์ลดราคา! ช่วยประชาชนอย่างต่อเนื่องจนถึงล็อตที่9 และเริ่มไปตั้งแต่ 1 กุมภาพันธ์ 2564 ซึ่งเป็นการลดราคาผ่าน 11 แพลตฟอร์มออนไลน์ที่ประชาชนนิยมใช้ในปัจจุบันในสถานการณ์โควิด ซึ่งประชาชนใช้ช่องทางสั่งอาหาร เครื่องอุปโภคและบริการขนส่งแบบเดลิเวอรี่ และได้กําชับให้พาณิชย์ทุกจังหวัดสํารวจราคาสินค้าพร้อมการตรวจการปิดป้ายราคาสินค้ามาอย่างต่อเนื่องรวมทั้งการปิดป้ายราคารับซื้อพืชผลทางการเกษตรด้วย
อย่างไรก็ตามรายงานจากกรมการค้าภายใน ระบุด้วยว่า รองนายกรัฐมนตรีและรัฐมนตรีว่าการกระทรวงพาณิชย์ มีกําหนดการที่เปิดโครงการจําหน่ายสินค้าบริโภคราคาถูกที่จําเป็นในช่วงเทศกาลตรุษจีน ไม่ว่าจะเป็น หมู ไก่ ไข่ และน้ํามันพืช เป็นต้น
รัฐบาลไทย-ข่าวทำเนียบรัฐบาล-การประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม  ครั้งที่ 1/2564
วันอังคารที่ 9 กุมภาพันธ์ 2564
การประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม  ครั้งที่ 1/2564
รองปลัดฯ นางวรวรรณ ประธานการประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม  ครั้งที่ 1/2564
วันนี้ (9 กุมภาพันธ์ 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 1/2564 โดยที่ประชุมได้รับทราบภารกิจ บทบาท และกลไกของแต่ละหน่วยงานในการสนับสนุนด้านเทคโนโลยีและนวัตกรรม พร้อมร่วมกันพิจารณาแผนงานและเป้าหมายการดําเนินงาน กิจกรรมภายใต้บันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม อาทิ การแลกเปลี่ยนองค์ความรู้กับนักวิทยาศาสตร์หรือผู้เชี่ยวชาญในการใช้ห้องปฏิบัติการ อุปกรณ์และเทคโนโลยีตลอดจนการบริการและสิทธิประโยชน์ต่างๆ ระหว่างกระทรวงอุตสาหกรรม และอุทยานวิทยาศาสตร์ เพื่อส่งเสริมและสนับสนุนกิจกรรมทางวิชาการ ผลักดันความร่วมมือด้านงานวิจัยและการพัฒนาเทคโนโลยีและนวัตกรรมไปสู่ผู้ประกอบการภาคอุตสาหกรรม โดยมี ศ.ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม นายสหวัฒน์ โสภา ผู้ช่วยปลัดกระทรวงอุตสาหกรรม และผู้ที่เกี่ยวข้อง เข้าร่วมประชุม อีกทั้งยังมีผู้แทนสภาหอการค้าแห่งประเทศไทยและตัวแทนจากสภาอุตสาหกรรมแห่งประเทศไทย เข้าร่วมประชุมผ่านโปรแกรม Zoom ณ ห้องประชุม อก. 1 ชั้น 2 อาคารสํานักงานปลัดกระทรวงอุตสาหกรรม #กระทรวงอุตสาหกรรม #ยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม #prindustry
รัฐบาลไทย-ข่าวทำเนียบรัฐบาล-ปลัดฯ ดีอีเอส บรรยายพิเศษเรื่อง “กฎหมายเกี่ยวกับอาชญากรรมทางคอมพิวเตอร์” ในโครงการอบรมหลักสูตร “ผู้พิพากษาประจำศาล" (ผู้ช่วยผู้พิพากษา รุ่นที่ 72)
วันอังคารที่ 9 กุมภาพันธ์ 2564
ปลัดฯ ดีอีเอส บรรยายพิเศษเรื่อง “กฎหมายเกี่ยวกับอาชญากรรมทางคอมพิวเตอร์” ในโครงการอบรมหลักสูตร “ผู้พิพากษาประจําศาล" (ผู้ช่วยผู้พิพากษา รุ่นที่ 72)
ปลัดฯ ดีอีเอส บรรยายพิเศษเรื่อง “กฎหมายเกี่ยวกับอาชญากรรมทางคอมพิวเตอร์” ในโครงการอบรมหลักสูตร “ผู้พิพากษาประจําศาล" (ผู้ช่วยผู้พิพากษา รุ่นที่ 72)
เมื่อวันที่ 9 กุมภาพันธ์ 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยาย หัวข้อ “ กฎหมายเกี่ยวกับอาชญากรรมทางคอมพิวเตอร์” ภายใต้ โครงการอบรมหลักสูตร “ผู้พิพากษาประจําศาล" (ผู้ช่วยผู้พิพากษา รุ่นที่ 72) ผ่านระบบ Zoom ของสถาบันพัฒนาข้าราชการฝ่ายตุลาการศาลยุติธรรม ณ ห้องประชุม 801 กระทรวงดิจิทัลเพื่อเศรษฐกิจและสังคม ศูนย์ราชการฯ แจ้งวัฒนะ โดยหลักสูตรนี้มุ่งเน้นการเรียนรู้แบบมีส่วนร่วม โดยให้มีปฏิสัมพันธ์ระหว่างผู้เข้ารับการอบรมด้วยกันเอง และระหว่างผู้อบรมกับวิทยากร เพื่อเสริมสร้างประสบการณ์เรียนรู้และพัฒนาศักยภาพของผู้เข้ารับการอบรมให้มีประสิทธิภาพยิ่งขึ้น ซึ่งผลที่คาดว่าจะได้รับจากหลักสูตร ผู้พิพากษาประจําศาล มีความรู้ ความเข้าใจเกี่ยวกับการนั่งพิจารณาคดี การวินิจฉัยสั่งคําร้อง คําขอ และคําพิพากษา มีจริยธรรมในการดํารงตนอย่างเหมาะสม มีวิสัยทัศน์ทันต่อเหตุการณ์ในปัจจุบัน และสามารถนําไปบูรณาการในการปฏิบัติงานได้
******************
รัฐบาลไทย-ข่าวทำเนียบรัฐบาล-กรมการจัดหางาน แจ้ง กำหนดการทดสอบภาษาเกาหลีและทักษะการทำงาน (Point System) ครั้งที่ 9
วันอังคารที่ 9 กุมภาพันธ์ 2564
กรมการจัดหางาน แจ้ง กําหนดการทดสอบภาษาเกาหลีและทักษะการทํางาน (Point System) ครั้งที่ 9
กรมการจัดหางาน และสํานักบริการพัฒนาบุคลากรแห่งเกาหลี (Human Resources Development Service of Korea: HRD Korea) แจ้งข่าวดี ผู้มีสิทธิเข้ารับการทดสอบภาษาเกาหลีและทักษะการทํางาน (Point system) ครั้งที่ 9 สามารถเข้ารับการทดสอบได้แล้วตั้งแต่วันที่ 8 ก.พ.นี้
เนื่องด้วยสถานการณ์การแพร่ระบาดโควิด – 19 เปลี่ยนแปลงไปในทิศทางที่ดีขึ้น
นายสุชาติ พรชัยวิเศษกุล อธิบดีกรมการจัดหางาน เปิดเผยว่า เมื่อวันที่ 7 มกราคม 2564 กรมการจัดหางานได้มีประกาศเลื่อนการทดสอบภาษาเกาหลีและทักษะการทํางาน (Point System) ครั้งที่ 9 ประเภทกิจการเกษตร/ปศุสัตว์ และก่อสร้าง เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) โดยผู้เข้ารับการทดสอบ ณ สนามทดสอบกรุงเทพมหานคร ที่มีกําหนดสอบระหว่างวันที่ 26 พฤศจิกายน 2563 - 28 มกราคม 2564 และสนามทดสอบ ณ จังหวัดอุดรธานี ระหว่างวันที่ 26 พฤศจิกายน 2563 - 22 มกราคม 2564 ให้เลื่อนการทดสอบตั้งแต่วันที่ 7 มกราคม 2564 ไปจนถึง 31 มกราคม 2564 ออกไปจนกว่าสถานการณ์จะดีขึ้น
ล่าสุดสถานการณ์การแพร่ระบาดโรคโควิด – 19 เปลี่ยนแปลงไปในทิศทางที่ดีขึ้น กรมการจัดหางาน และสํานักบริการพัฒนาบุคลากรแห่งเกาหลี (Human Resources Development Service of Korea: HRD Korea) จึงขอแจ้งวัน เวลา และสถานที่ทดสอบ ดังนี้
1.สนามทดสอบกรุงเทพมหานคร ณ อาคารสํานักงานประกันสังคมกรุงเทพมหานครพื้นที่ 3 ชั้น 11 กรมการจัดหางาน กระทรวงแรงงาน ถนนมิตรไมตรี เขตดินแดง กรุงเทพมหานคร กําหนดทดสอบระหว่างวันที่ 8 กุมภาพันธ์ 2564 - 5 มีนาคม 2564 โดยแบ่งออกเป็นวันละ 4 รอบ รอบละ 30 คน
2. สนามทดสอบจังหวัดอุดรธานี ณ อาคารพาณิชย์เลขที่ 131 หมู่ที่ 5 ถนนรอบเมือง ตําบลบ้านเลื่อม อําเภอเมืองอุดรธานี จังหวัดอุดรธานี กําหนดทดสอบระหว่างวันที่ 8 – 25 กุมภาพันธ์ 2564 โดยแบ่งออกเป็นวันละ 4 รอบ รอบละ 45 คน
“ขอให้ผู้มีสิทธิเข้ารับการทดสอบทุกท่านสวมหน้ากากอนามัยและปฏิบัติตามมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID - 19) และปฏิบัติตามระเบียบ วิธีการทดสอบที่ทางสนามสอบกําหนด โดยสามารถตรวจสอบรายชื่อผู้มีสิทธิเข้ารับการทดสอบฯ ได้ที่หน้าเว็บกองบริหารแรงงานไทยไปต่างประเทศ https://www.doe.go.th/overseas และขอย้ําเตือนว่าหากพบผู้ใดทุจริตหรือพยายามทุจริต คณะกรรมการหรือเจ้าหน้าที่ที่เกี่ยวข้องจําเป็นต้องพิจารณาสั่งงดการตรวจให้คะแนน รวมถึงทําให้ไม่มีสิทธิสมัครทดสอบเป็นเวลา 3 ปี
ทั้งนี้ ผู้เข้ารับการทดสอบฯ ที่พักอาศัยอยู่ในพื้นที่จังหวัดสมุทรสาครที่รัฐบาลกําหนดให้เป็นพื้นที่ควบคุมสูงสุดและเข้มงวด สามารถแจ้งความประสงค์ในการเลื่อนการทดสอบ โดยการยื่นเอกสารหลักฐานแสดงที่พักอาศัยก่อนวัน และเวลาที่ต้องเข้ารับการทดสอบ กับสํานักบริการพัฒนาบุคลากรแห่งเกาหลี ศูนย์อีพีเอสประจําประเทศไทย ทางโทรศัพท์หมายเลข 0 2245 9433 ตามวัน เวลาราชการ และผู้ที่สนใจทดสอบภาษาเกาหลีและทักษะการทํางาน (Point System) เพื่อไปทํางานในสาธารณรัฐเกาหลี สามารถสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ กรมการจัดหางาน กระทรวงแรงงาน โทร. 02-245-9429 02-245-6716 สํานักงานจัดหางานกรุงเทพมหานครพื้นที่ 1 – 10 สํานักงานจัดหางานจังหวัดทุกจังหวัด หรือสายด่วนกระทรวงแรงงาน โทร. 1506 กด 2 กรมการจัดหางาน “ อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-สถานการณ์การระบาดโรคใบด่างมันสำปะหลัง
วันอังคารที่ 9 กุมภาพันธ์ 2564
สถานการณ์การระบาดโรคใบด่างมันสําปะหลัง
กระทรวงเกษตรฯ ติดตามสถานการณ์การระบาดโรคใบด่างมันสําปะหลัง
นายอําพันธุ์เวฬุตันติรองปลัดกระทรวงเกษตรและสหกรณ์ติดตามสถานการณ์การระบาดโรคใบด่างมันสําปะหลังในพื้นที่หมู่ที่2บ้านสระเพลงตําบลสูงเนินอําเภอสูงเนินจังหวัดนครราชสีมาพบยังคงมีการระบาดของโรคใบด่างมันสําปะหลังโดยสํานักงานเกษตรจังหวัดนครราชสีมาได้สํารวจพื้นที่การระบาดโรคใบด่างมันสําปะหลังของจังหวัดนครราชสีมาพบการระบาดจํานวน1.56แสนไร่
ทั้งนี้รองปลัดกระทรวงเกษตรและสหกรณ์ได้ติดตามและสั่งการเร่งด่วนให้ดําเนินการเตรียมความพร้อมด้านต่างๆตามที่กรมส่งเสริมการเกษตรแจ้งเพื่อรองรับการดําเนินโครงการเพิ่มประสิทธิภาพการควบคุมโรคใบด่างมันสําปะหลังแบบครอบคลุมพื้นที่ที่กระทรวงเกษตรและสหกรณ์กําลังดําเนินการขออนุมัติงบประมาณจากคณะรัฐมนตรีเพื่อช่วยเหลือเกษตรกรผู้ปลูกมันสําปะหลังต่อไป
รัฐบาลไทย-ข่าวทำเนียบรัฐบาล-พม. ลงพื้นที่ตรวจสอบกรณีหญิงต่างด้าวและเด็กนั่งขอทานบริเวณสถานีรถไฟฟ้าบีทีเอสเอกมัย
วันพฤหัสบดีที่ 18 กุมภาพันธ์ 2564
พม. ลงพื้นที่ตรวจสอบกรณีหญิงต่างด้าวและเด็กนั่งขอทานบริเวณสถานีรถไฟฟ้าบีทีเอสเอกมัย
พม. ลงพื้นที่ตรวจสอบกรณีหญิงต่างด้าวและเด็กนั่งขอทานบริเวณสถานีรถไฟฟ้าบีทีเอสเอกมัย
วันนี้ (18 ก.พ. 64) เวลา 16.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากกรณีมีพลเมืองดีโพสต์เรื่องราวผ่านเฟซบุ๊กพบเห็นหญิงต่างด้าว และเด็ก มานั่งบริเวณสถานีรถไฟฟ้าบีทีเอสเอกมัย ฝั่งวัดธาตุทองนั้น ภายหลังรับทราบข้อมูลดังกล่าว ศูนย์ช่วยเหลือสังคม 1300 จึงได้ประสานศูนย์คุ้มครองคนไร้ที่พึ่งกรุงเทพมหานคร เพื่อดําเนินการตามภารกิจ ล่าสุดวันนี้ (18 ก.พ. 64) กระทรวง พม. โดยเจ้าหน้าที่ของกรมพัฒนาสังคมและสวัสดิการ (พส.) ได้แก่ นางสาวขวัญชนก ผลประดิษฐ์ หัวหน้ากลุ่มการส่งเสริมและพัฒนา พร้อมด้วยนางสาวฐาปนีย์ ศิริสมบูรณ์ หัวหน้าบ้านมิตรไมตรีห้วยขวาง และเจ้าหน้าที่ที่เกี่ยวข้องได้ลงพื้นที่ตามที่ได้รับแจ้ง พบผู้หญิงสัญชาติกัมพูชาและเด็กหญิง ดังกล่าว จึงได้ประสานเจ้าหน้าที่ตํารวจ สน. คลองตัน เชิญตัวไปยังสถานีตํารวจ ทําการสอบประวัติ ตรวจทรัพย์สิน ทําบันทึกจับกุม เปรียบเทียบปรับ ในข้อหาฝ่าฝืนมาตรา 13 พ.ร.บ.ควบคุมการขอทาน พ.ศ. 2559 และหลบหนีเข้าเมือง ตาม พ.ร.บ. คนเข้าเมือง พ.ศ. 2522 และเนื่องจากผู้ถูกจับกุมไม่มีเอกสารประจําตัวบุคคลและเอกสารยืนยันความสัมพันธ์ทางสายโลหิต จึงส่งตัวเข้ารับการตรวจสารพันธุกรรม (DNA) เเละเข้ารับการคุ้มครองในหน่วยงานกระทรวงของ พม. ต่อไป
นางพัชรี กล่าวเพิ่มเติมว่า สําหรับพลเมืองดีได้เดินทางไปร่วมสังเกตการกระบวนการดําเนินงานของเจ้าหน้าที่ ซึ่งเจ้าหน้าที่ได้พูดคุย ชี้แจงกระบวนการดําเนินงานตามกฎหมาย และการดําเนินการเพื่อการคุ้มครองเด็ก โดยการตรวจพิสูจน์ความสัมพันธ์ทางสายโลหิต ตลอดจนกล่าวขอบคุณพลเมืองดีที่ได้แจ้งเบาะแสเป็นประโยชน์ต่อทางราชการ ทั้งนี้ หากประชาชนพบเห็นผู้ทําการขอทาน คนไร้ที่พึ่ง และประสบปัญหาทางสังคม สามารถแจ้งมาที่ศูนย์ช่วยเหลือสังคมสายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมบูรณาการหน่วยงานที่เกี่ยวข้องทุกภาคส่วนช่วยเหลืออย่างเต็มที่
รัฐบาลไทย-ข่าวทำเนียบรัฐบาล-สธ.สนับสนุนการพัฒนาวัคซีน "ChulaCov19" เตรียมวิจัยในคน
วันพฤหัสบดีที่ 18 กุมภาพันธ์ 2564
สธ.สนับสนุนการพัฒนาวัคซีน "ChulaCov19" เตรียมวิจัยในคน
รองนายกรัฐมนตรีและรัฐมนตรีว่าการกระทรวงสาธารณสุข พร้อมสนับสนุนการพัฒนาวัคซีนป้องกันโควิด 19 "ChulaCov19" ของคณะแพทยศาสตร์ จุฬาฯ เผยความก้าวหน้า เตรียมวิจัยในคนระยะที่ 1 เดือนพฤษภาคมนี้
วันนี้ (18 กุมภาพันธ์ 2564) ที่โรงพยาบาลจุฬาลงกรณ์ สภากาชาดไทย นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ศ.นพ.สุทธิพงศ์ วัชรสินธุ ผู้อํานวยการโรงพยาบาลจุฬาลงกรณ์ และคณบดีคณะแพทยศาสตร์ จุฬาลงกรณ์มหาวิทยาลัย ศ.นพ.เกียรติ รักษ์รุ่งธรรม ผู้อํานวยการบริหารโครงการพัฒนาวัคซีนโควิด 19 ศูนย์วิจัยวัคซีน คณะแพทยศาสตร์ จุฬาฯ และ นพ.นคร เปรมศรี ผู้อํานวยการสถาบันวัคซีนแห่งชาติ ร่วมแถลงข่าวความก้าวหน้าของการพัฒนาวัคซีนป้องกันโควิด 19 "ChulaCov19" ของคณะแพทยศาสตร์ จุฬาฯ
นายอนุทินกล่าวว่า รัฐบาล พร้อมสนับสนุนการวิจัยวัคซีนป้องกันโรคโควิด 19 ของทีมไทยแลนด์ ซึ่งเป็นที่น่ายินดีและขอเป็นกําลังใจให้โครงการพัฒนาวัคซีนโควิด 19 ของคณะแพทยศาสตร์ จุฬาฯ หรือ "ChulaCov19"
ที่ขณะนี้มีความก้าวหน้าอย่างมาก จะช่วยเสริมฐานที่แข็งแกร่งของระบบสาธารณสุขให้มั่นคงมากยิ่งขึ้น พึ่งพาตนเองได้ อย่างไรก็ตาม ระหว่างรอความสําเร็จที่เชื่อมั่นว่าจะเกิดขึ้นแน่นอน รัฐบาลไทยได้จัดหาวัคซีนโควิด 19 จํานวน 63 ล้านโดส ฉีดสร้างภูมิคุ้มกันโรคให้กับประชาชน ที่ผ่านมาเรามีศักยภาพสามารถผลิตหน้ากากอนามัย ชุด PPE น้ํายาตรวจหาเชื้อได้เอง รวมทั้งมีความพร้อม ทั้งเตียง โรงพยาบาล โรงพยาบาลสนาม ยารักษา
อย่างเพียงพอและมีความมั่นคง หวังว่าวัคซีน ChulaCov19 จะมาช่วยเสริมการป้องกันควบคุมและรักษาโรคโควิด 19 ของประเทศให้สมบูรณ์ครบวงจร
"ขณะนี้ตลาดวัคซีนเป็นของผู้ขาย ถ้าจะให้ได้วัคซีนต้องจ่ายเงิน ต้องซื้อตามที่เขากําหนด ดังนั้นประเทศไทยต้องพึ่งพาตนเองให้ได้ โดยโครงการพัฒนาวิจัยวัคซีนโควิด 19 ของจุฬาฯ ใกล้ความสําเร็จ และเราพร้อมสนับสนุนทุกโครงการพัฒนาวัคซีนของประเทศด้วยเช่นกัน ซึ่งจะทําให้เกิดความมั่นคงของระบบสุขภาพไทยในอนาคต” นายอนุทินกล่าว
ทั้งนี้ วัคซีน ChulaCov19 เป็นวัคซีนชนิด mRNA ที่มีความก้าวหน้า สามารถป้องกันและลดจํานวนเชื้อได้อย่างมากในหนูทดลอง และเก็บรักษาในอุณหภูมิตู้เย็นปกติ 2-8 องศาเซลเซียสได้อย่างน้อย 1 เดือน ส่วนการเก็บวัคซีนให้ได้ระยะ 3 เดือนอยู่ระหว่างรอผลการวิจัย ซึ่งเป็นระยะที่เหมาะสมต่อการขนส่งและกระจายวัคซีน คาดว่าจะได้รับวัคซีนต้นแบบนํามาทดสอบในอาสาสมัครได้ประมาณต้นเดือนพฤษภาคมนี้ และเตรียมพัฒนาวัคซีนรุ่นที่ 2 เพื่อรองรับเชื้อกลายพันธุ์ในอนาคต
************************** 18 กุมภาพันธ์ 2564
รัฐบาลไทย-ข่าวทำเนียบรัฐบาล-กรมทางหลวงแจ้งเบี่ยงการจราจรบนทางหลวงหมายเลข 3
วันพฤหัสบดีที่ 18 กุมภาพันธ์ 2564
กรมทางหลวงแจ้งเบี่ยงการจราจรบนทางหลวงหมายเลข 3
สาย อ.บางปู – อ.บางปะกง พื้นที่ ต.คลองด่าน อ.บางบ่อ จ.สมุทรปราการ ตั้งแต่บัดนี้ถึงวันที่ 31 มีนาคม 2564
กรมทางหลวง (ทล.) กระทรวงคมนาคม โดยแขวงทางหลวงสมุทรปราการ แจ้งประชาสัมพันธ์เบี่ยงการจราจรบนทางหลวงหมายเลข 3 สาย อ.บางปู - อ.บางปะกง ตอนบางตําหรุ – คลองด่าน กม. ที่ 60+600 – กม. ที่ 62+600 (ด้านซ้ายทาง) ตั้งแต่บัดนี้ถึงวันที่ 31 มีนาคม 2564 เพื่อทําการรื้อผิวจราจรเดิม ปูยางใหม่ และขยายผิวจราจร
ในระหว่างดําเนินการอาจทําให้ไม่ได้รับความสะดวก ทล. ต้องขออภัย ณ โอกาสนี้ และขอให้ประชาชนใช้เส้นทางอย่างระมัดระวัง หรือหลีกเลี่ยงการใช้เส้นทางในวันดังกล่าว รวมทั้งขอความร่วมมือผู้ใช้เส้นทางปฏิบัติตามป้ายเตือน ป้ายแนะนําทางเลี่ยง ป้ายเสริมจากโครงการ และสัญญาณจราจรที่ติดตั้งไว้ เพื่อประโยชน์ต่อการเดินทาง
ทั้งนี้ สามารถสอบถามรายละเอียดเพิ่มเติมหรือแจ้งเหตุต่างๆ ระหว่างดําเนินการได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)